Amerikas største bank er i trøbbel.
Wells Fargo-ansatte over hele landet
åpnet millioner av ulovlige kontoer, og de gjorde det...
De visste hva som foregikk.
De gjorde ingenting med det.
Banken sier at det var et lite mindretall av ansatte,
noen råtne epler som har fått sparken.
Banken ødela karrieren deres etter at de meldte fra.
Det er de som begår svindel, og du sier fra.
Så hvorfor fikk jeg sparken?
Fordi jeg avdekket svindelen.
Nei nei, de må stikke sin vei! Hei, hei! Nei, nei!
De kalte oss "råtne epler".
Vi er ikke råtne epler.
Vi ble ikke rike, det ble dere.
Ro i salen.
Denne høringen heter:
"Å holde megabanker ansvarlige."
Mr. Sloane, reis deg og hev din høyre hånd.
EN ORIGINAL-DOKUMENTARSERIE FRA NETFLIX
KJERREHJULET
I oppveksten drømte jeg og tvillingsøsteren min om å bli bankfolk.
Og om ikke bankfolk, så tannlege.
Så faren min kjøpte summeringsmaskin og tiertastatur på garasjesalg,
så vi ble gode på tastatur.
Vi hadde lekepenger som vi telte.
Vi ville kle oss profesjonelt. Lekre, små skjerf.
Høye hæler.
Vi ville sitte bak et skrivebord og være bankansatt.
Jeg begynte som bankkasserer i en samfunnsbank.
St Helena ligger i hjertet av Napa Valley.
Og mange av arbeiderne fra vinmarkene kom til banken,
hevet sjekkene sine og dro hjem.
Jeg tok meg tid til å informere dem
om at det er bedre å ha en konto å sette inn pengene på,
så kan man skrive ut sjekker og betale regninger.
Så folk begynte å spørre etter meg.
Jeg håpet å få en ny start og å oppnå
det jeg følte var den amerikanske drømmen.
Stabilitet.
Det er noe jeg har manglet, siden jeg bodde i en krigssone.
Jeg er født og oppvokst i Irak.
Da krigen startet i 2003, gikk jeg i åttende klasse.
Etter krigen jobbet faren min med det amerikanske militæret.
Han ble forfulgt av lokale militser som ikke ville ha amerikanske militære i Irak.
Han ble kidnappet, så vi måtte forlate landet og ble flyktninger i Syria.
Vi bodde i Syria fra 2005 til 2011.
Da vi endelig ble sikkerhetsklarert
av Sikkerhetsdepartementet, flyttet vi til USA.
Vi var vel bare heldige.
Mange uheldige familier ble sittende fast i Syria
til dagens dato, faktisk.
Jeg hadde en partner i Syria,
så jeg var opprørt over at jeg måtte etterlate kjæresten min der.
Jeg gråt nesten hele turen.
Jeg var stolt. Jeg var stolt over å jobbe for en bank
som hadde vært i California siden 1800-tallet,
og som hadde et fantastisk rykte.
Det var en bank som gjorde mye for lokalsamfunnet.
Jeg jobbet for Wells i mange år.
Banken var så mangfoldig.
Når man går inn i andre banker,
er det vanligvis hvite menn.
Når man gikk inn i en Wells-bank, så man kvinnelige ledere,
asiatere, latin-amerikanere,
afroamerikanere.
Jeg følte at jeg gjorde noe godt for lokalsamfunnet.
Til å begynne med...
Vi ble grunnlagt i 1852 av Henry Wells og William Fargo
for å tilby banktjenester og...
Det er en oppløftende historie.
Og det beste er at vi fortsatt skaper historie den dag i dag.
På kun seks måneder
har tre av de fem største, uavhengige firmaene på Wall Street forsvunnet.
Dow Jones Industrial Average har nå stupt over 500 poeng.
Oksemarkedet vi så fra 2002 til 2007 er nå borte.
Markedet fungerer ikke som det skal.
Det har oppstått et stort tillitstap.
Og store deler av Amerikas økonomiske system
står i fare for å måtte legge ned.
Wells Fargo-vognen er på vei ned gaten
Ikke la den passere døren min
Wells Fargo var praktbanken under den økonomiske krisen.
Banken hadde ikke samme type oppgjør
som Morgan Chase, Bank of America og CitiGroup.
De ble derfor sett på som en tryggere institusjon.
Kundene stolte mer på dem.
Det var bra for banken, og de fikk nye kunder.
Wells Fargo feirer sammenslåingen med Wachovia.
Takket være deg er dere den beste banken i Amerika.
Takk for at du kom, John Stumpf.
En av mine første artikler om Wells Fargo
handlet om at de var størst i verden, større enn de svære kinesiske bankene.
De ville ikke at artiklene skulle bli trykket,
for den ødela det folkelige imaget deres.
Selv om hovedbasen lå i San Francisco,
var det en typisk Midtvesten-bank.
De har postvognen,
de elsker postvognen, det er den de er kjent for.
Det virker som Wells Fargo har et intenst ønske
om å holde på arven sin.
Folk stoler ikke på banker, rent generelt.
Men frykt styrer mange avgjørelser.
WELLS FARGOS BERETNINGER (1958)
Hvis vi kunne klare oss i den ville, ville vesten på den tiden,
da alt kunne skje og det ikke fantes lover eller regler,
så må vi da være til å stole på i dag, forhåpentligvis.
Jeg jobber jo for Wells Fargo.
Når vi tar på oss en levering, så leverer vi, helt frem.
Gå inn i postvognen,
så får vi deg trygt over på andre siden og passer på deg og ressursene dine.
De tar dette svært seriøst.
Warren Buffett fikk Wells Fargo til å ta med en postvogn til et årsmøte.
Postvognen kjørte nedover gaten
med John Stumpf, administrerende direktør, og det var en stor hit.
De hadde konkurranser for å gi ponniene navn,
og de gir fortsatt ut kose...
...bamser. Beklager.
Ok, en gang til, jeg begynner alltid å le.
Jeg har mange fortellinger om disse bamsene.
Det er vanskelig å snakke om banken uten å nevne postvognen,
ponniene eller folkeligheten.
Så vi burde si, slik er loven.
Ingen er for stor til å feile. Tabber vi oss ut, har vi feilet.
Det bør bli en stor offentlig sak, sjefene bør få sparken,
og godtgjørelsene bør reduseres.
- Ja! - Nemlig.
Ifølge hun som ansatte meg, hvis hun var ærlig,
så valgte hun meg på grunn av smilet. Jeg smiler alltid.
Følelsen jeg fikk, var som å dra til Disneyland.
Jeg var så opprømt.
Jeg kommer til å bli noe stort.
Se på meg, i går var jeg flyktning,
i dag er jeg ansatt i et av de største selskapene, ikke bare i USA, men i verden.
Og jeg søkte og fikk jobben uten tidligere bankerfaring.
Men nå vet jeg hvorfor de valgte meg.
For å smile og få kundene til å føle seg velkomne,
slik at vi kunne stjele pengene deres.
Opplæringen var intens.
Den varte i en hel måned.
De snakket mye om hva man ikke skulle gjøre.
De kalte det etikk-kodeksen.
De sa: "Ikke utsted bankkort til folk som ikke ber om det.
Ikke bestill kredittkort til folk som ikke ber om det eller ikke trenger det.
Ikke åpne kontoer uten kundens samtykke."
Greit, det sier seg selv.
"La meg skrive under, så går vi videre."
Senere fant jeg ut at det var nettopp det de bankansatte gjorde.
Da jeg kom inn i filialen, blejeg møtt av sjefen og en av kundekontaktene.
Hun tok meg med til skrivebordet sitt og sa:
"La meg åpne en ansattkonto for deg, nå som du er ansatt i Wells Fargo."
"Jeg har allerede en studentkonto. Jeg tror ikke jeg trenger en til."
Hun sa "Nei, dette er gratis, stol på meg."
Hun fortsatte å snakke, "Ok, greit."
"Hva må jeg gjøre?" "Bare signer disse blanke arkene,
så sender jeg deg en gratis konto."
Jeg signerte, naiv som jeg var.
Så drar jeg hjem og mottar et bankkort i posten,
passord til nettbanken,
utskrift fra spare- og brukskontoen min
og et kredittkort.
Jeg var sint, for å være ærlig, men...
Da jeg begynte å jobbe og fikk min kvote,
forstod jeg hvorfor hun gjorde det.
Jeg sluttet å være sint på henne, for jeg havnet i samme situasjon.
Så når du ansetter, hva leter du etter?
Det vi ser etter, er en holdning. Evnene lærer vi bort.
Vi bryr oss ikke om hvor mye de vet før vi vet hvor mye de bryr seg.
Omsorg kan ikke læres bort.
Og raushet kan ikke læres bort.
Vi pleide å begynne tidlig, med en morgensamling.
Sjefen spurte:
"Hvor mange kontoer forplikter du deg til å åpne i dag?"
Det de ville høre, var åtte,
for det var det magiske tallet.
"Åtte er flott", så...
Alle sa: "Åtte." Så da det ble min tur, sa jeg: "åtte".
Alle sier åtte, så jeg får prøve å få til det.
Så begynner dagen.
Man begynner å ringe rundt, iblant kommer det kunder inn.
Og så, cirka midt på dagen,
kommer sjefene,
og de spør hvor mange kontoer man har åpnet så langt.
Og så gjentar de det klokken tre,
og så klokken seks, da dagen er over.
Det var et konstant press for å nå de tallene.
"Hvordan ligger du an? Vi må rapportere til distriktssjefene."
Distriktssjefen ringte og spurte: "Hvordan er tallene dine?
Hva gjør du med saken? Hvordan ligger Joe an?
Hvordan ligger Suzy an?"
Når de kom, hvor mange kontoer de har, hvordan du holder dem ansvarlig.
Som distriktssjef var det ikke uvanlig å ha fire-fem teamsamtaler hver dag,
der man spurte om det samme.
Hvor mange måter er det å svare på?
I begynnelsen tenkte jeg ikke over det.
Jeg hadde kundene mine som kom med meg.
Og jeg har en stor familie.
Men så, jeg er jo opptatt av tall,
så jeg begynte å tenke: "Dette er jo ikke mulig."
St. Helena er en by med 5000 innbyggere.
Det er fem bankansatte, så vi må åpne 40 kontoer daglig.
5000 delt på 40.
Det betydde at om 125 dager ville hver eneste person i St. Helena
ha konto hos Wells Fargo.
Så jeg tenkte: "Det er noe muffens her.
Hvor skal jeg få resten av kundene fra?"
Til neste nivå.
Neste nivå av fremragende service.
EKS-KONSERNSJEF
Neste nivå av kryssalg.
Neste nivå av lønnsomhet og neste nivå av høyere aksjepriser.
Kryssalg var ikke et begrep som folk brukte før Wells Fargo.
Wells Fargo har en vekst fra butikkene sine, filialene,
som andre butikker ville drept for.
Besøker du Wells Fargo, ender du opp med flere produkter enn forventet.
Det kalles kryssalg.
Produktet blir annualisert for en livstid når det er solgt.
Jeg elsker den modellen.
Wells handlet om kryssalg.
For de som ikke vet det, er kryssalg
hvor mange produkter kan man binde en kunde til?
Hvis noen har bruks- og sparekonto,
og lønnen kommer rett inn på konto,
og du får lånet, pensjonssparingen og kredittkortet,
vil de aldri forlate deg, samme hvor dårlig tjenesten er.
Forretningsmodellen vår går ut på å selge de 80 ulike produktene
som vi har til våre forbrukere og kommersielle kunder.
Wells Fargo var den eneste store banken
som i avkastningsrapporten sin hadde nøkkeltall
for kryssalg til ulike kunder i ulike avdelinger.
Vi ser hvor høy tilliten er på kryssalget, dvs. salg av flere produkter til én kunde.
Tallene som står i avkastningsrapporten,
har mye å si for aksjeprisene og hvordan investorene bruker pengene sine.
Wells Fargo er flinke til dette, og de gjør det bra på tillitsstigen vår,
i motsetning til Bank of America og Citigroup
som sliter med kryssalg og ligger lavt på tillitsstigen.
Bankene har aksjonærer å svare til,
og aksjonærer vil høre om vekst,
og ledere vil snakke om vekst, for de vil tjene mer penger.
Men på dette tidspunktet er Wells Fargo verdens mest verdifulle bank.
Hvordan skal de skaffe mer vekst?
"Kryssalg" er dype, langsiktige forhold.
Det elsker vi.
Salgsmål hos Wells Fargo kalles løsninger,
så når kunden klager på et problem, fins det alltid en løsning.
Og løsningen var alltid å selge et nytt produkt til kundene.
"Det trenger jeg, for jeg har et problem." Problem, løsning.
"Her er en løsning som du vil like.
Kom og la oss fortelle om løsningene våre."
Det er en helt annen måte å tenke på enn:
"Kom til banken, så skal vi fortelle deg om kontoene våre."
Bankansatte, når de når kvotene sine,
får de lønn pluss provisjon.
Og får de provisjon, så får sjefene ekstra provisjon
og ekstra bonuser.
Og sjefene drar nytte av det de bankansatte tjener,
og sjefens sjef, og så videre, helt til toppen.
Du må gjøre alt som kreves
for å nå salgsmålene.
Og hvis du ikke nådde salgsmålene,
ble du konstant truet med korrigerende handlinger.
"Hvorfor oppfylte du ikke målene dine i dag?
Tok du ikke nok samtaler?
Smiler du? Er du snill mot folk?
Hilste du på kundene?
Gjorde du ditt? Gjorde du datt?"
Distriktsdirektørene var som guder, og det visste de.
Det var ikke noe maktfordelingsprinsipp.
De kunne gå inn i en filial og legge ned hele filialen.
Jeg var redd hver eneste dag.
Vi snakker ikke om en jobb der man tjener 35 dollar i timen.
Bankkassererne tjente 11 dollar i timen da jeg jobbet der.
De har ikke råd til å risikere jobben sin.
Vi snakker om alenemødre,
studenter,
folk som meg.
Vi hadde en familie- og vennedag.
De øker salgskvoten den dagen, så i stedet for åtte,
var den 16, de doblet den.
Jeg måtte ringe søstrene mine,
"Jeg vet at du har en konto, men vi må åpne kontoer.
Kan jeg åpne en konto for deg? En reisekonto? En regningskonto?"
De bare: "Å, enda en konto."
Selvfølgelig følte teamet presset. Gjorde jeg det, gjorde de det.
Jeg ga det videre uten å være klar over det.
Jeg var der så lenge at jeg ikke visste om annet.
Jeg ble brå, brysk, nedlatende...
Jeg fikk Wells-mentaliteten. Løven. Haien.
Jeg skal nå målet. Jeg gjør hva som helst for å få det til.
På skrå fra banken ligger et sted der dagarbeidere
samles og leter etter jobber.
En av lederne kom til meg
og sa: "Jessie, gå og bruk sjarmen din, knepp opp skjorten og rist på skjørtet,
og få hit noen av de latinamerikanske arbeiderne fra hjørnet."
Jeg bare: "Jøss?"
Det handler om "wow".
Hvis vi kan oppnå "wow" i alle samspill med kundene våre,
hvis de ansatte føler seg "wow" når de våkner om morgenen
og gleder seg til å dra på jobb,
og hvis lokalsamfunnene er så glade for å ha oss der at de sier: "wow",
da vil vi bli et av Amerikas store selskap.
Jeg har en...
Noen må hjelpe meg med dette,
jeg har en lidelse, OCD, tror jeg,
så hvis noen ber meg om å gjøre alt på en bestemt måte,
at alt skal være vertikalt, og jeg ser noe som er horisontalt,
så plager det meg veldig
til jeg fikser det.
Jeg jobbet med mange ansatte
som påsto at andre ansatte lurte systemet.
"Hvordan er han på 200 % av målet
når gjennomsnittet er på 87 %?"
Jeg fikset feil som andre bankansatte skapte,
og ganske snart oppdaget jeg et mønster.
Åpne kontoer uten full informering, slik loven krever.
De bankansatte gjorde det så enkelt,
det var bare å legge inn et tilfeldig nummer som personnummer.
Søke om kredittkort på vegne av kunder uten deres tillatelse.
Så begynner kunden som aldri visste om kontoen
å motta oppringninger
fra inkassoselskaper.
De kom for å klage på avgifter på kontoene sine
og endte opp med enda flere kontoer og flere avgifter.
Folk åpnet kontoer for barn, hunder, katter. Det var en vits.
Hele byen trenger bankkontoer.
Som deg, sir, og du, ma'am, og den tynne herren her borte!
Det er en postkasse.
Det er da tallene blir vriene, for banken tror at den vokser,
men den tjener ikke penger, den taper penger.
Tenk på tiden de ansatte bruker på å åpne disse kontoene.
Tenk på papiret i posten når man sender et kredittkort.
Dette er tilsynelatende små utgifter,
men når det er i stor skala, taper banken faktisk penger.
Åpner du kontoer, selv om de ikke er betalt for,
viser det at Wells Fargo har solgt noe,
fikk en ny kunde, og aksjene deres på Wall Street vil stige.
"Vi har åpnet tre millioner nye kontoer."
Stumpf blir seende bra ut og får store bonuser,
og aksjonærene elsker det.
Trommevirvel, takk.
BESTE KONSERNSJEF
Greit, og vinneren er...
- John Stumpf! - John Stumpf fra Wells Fargo.
Din viktigste jobb er ikke å tjene penger.
Vårt viktigste mål er ikke å tjene penger.
Hele forretningsmodellen vår, og grunnen til at vi går på jobb,
er for å hjelpe kundene til å lykkes økonomisk.
Dermed tjener du penger. Sett aldri postvognen foran hesten.
Stumpf er vanskelig å ikke like.
Jeg kårer ham til konsernsjefen jeg mest sannsynlig kunne tatt en pils med.
Jeg sa: "Jeg syns du ber om urimelige tall."
Det var mange feil som jeg måtte fikse,
og fellesnevneren var
at de fleste av dem kun snakket spansk.
Sjefen sa: "Ingen har sagt noe til meg.
Ingen har rapportert noe til meg.
Hvis noen vil rapportere noe, må de ta med seg sin egen tolk."
De lot meg ikke være tolk for dem.
Men skulle de åpne kontoer, var jeg alltid alles tolk.
Jeg sa til sjefen min:
"Denne personen åpner suspekte kontoer, du kommer til å få problemer."
De ble ikke engang åpnet med signaturkort.
Hvorfor trenger en 90 år gammel kunde sju kontoer?
Og hva sa han?
Ingenting.
Han ba meg konsentrere meg om mitt eget team.
Jeg satt i møte med HR i fire og en halv time.
Jeg ga henne eksempel på eksempel.
Og hun bare:
"Kanskje det var en ombytting eller noe. Slikt kan skje alle."
De hadde en unnskyldning
for hver eneste ting jeg rapporterte inn.
Og så ble det veldig spent stemning...
...på filialen.
Det ble kjent at hvis du ringte til personalavdelingen
og klagde på det etiske, så fikk du sparken.
De ville gjøre eksempel av deg,
så ingen skulle gjøre det samme.
De sa ting som:
"Hvis vi oppdager at en ansatt graver i andre ansattes arbeid,
kan den ansatte få sparken."
Jeg begynte med gode tilbakemeldinger,
men da jeg begynte å melde fra,
ble tilbakemeldingene verre og verre.
Fikk du sparken fra Wells, ville du aldri jobbe i bank igjen.
De blokkerte lisensene dine, så du aldri kunne jobbe igjen.
Det er det som skjedde med meg.
Til slutt kom avdelingslederen til meg og sa:
"Din ulydighet
ved å ikke bli med på et møte eller noe...
Gi meg nøklene, rydd skrivebordet, du har sparken."
Hun kommer til deg
og sier at hun ikke syns ledelsen gjør en god nok jobb
med å stoppe uetisk atferd,
og du ber henne konsentrere seg om sitt eget salg.
Protest. Antakelser, ufullstendige hypoteser,
feilsitering av dokument og tidligere bevis, sekundærbevisregelen.
Grunnen til at jeg sa det til Jessie, var fordi hun ikke nådde målene sine,
og hun...
Hun måtte fokusere på målene sine.
Det var en varsler til på filialen i St. Helena.
Det var en stor lettelse, for det bekreftet at det ikke bare var meg.
Kommentarene gikk innpå meg. "Kanskje jeg overreagerer?
Kanskje jeg innbiller meg ting."
Så vi to engasjerteYosef,
og han gikk til søksmål på vegne av oss.
Da du sendte e-posten med dokumentasjon,
sa du: "Jeg har ikke sett på disse ennå."
- Så du har ikke sett på dem? - Korrekt.
Så sier du: "Men vi må få en slutt på dette."
- Ser du det? - Ja!
Hvorfor sa du det?
Fordi jeg frem til dag ikke har funnet noen regelbrudd...
Og...
Vi trengte noe mer solid.
Jeg var sikker på at jeg kom til å vinne.
Hva skjedde så?
Og så...
Dommeren dømte til fordel for Wells Fargo.
De avviste saken.
De sa at Wells Fargo hadde legitime grunner til
å sparke meg
fordi jeg ikke nådde salgsmålene mine.
Hadde du en diskusjon med noen om påstandene om hevn
som Jessie nevnte i e-posten sin?
- Ikke som jeg kan huske. - Hvorfor ikke?
Protest. Spurt og svart på. Manglende grunnlag. Spekulasjoner.
Ikke som jeg kan huske. Jeg vet ikke.
Du svarer ikke. Hvorfor diskuterte du ikke påstandene om hevn,
som Jessie kom med, med noen?
Hun sa ikke at hun ikke diskuterte det med noen.
Hun sa hun ikke husker. Hun må svare på spørsmålet.
Jeg husker ikke.
Jeg sendte inn en klage. Jeg fikk sparken innen seks måneder.
Jeg forutså det ikke. Jeg hadde ingen anelse.
Det var så skittent.
For ikke å snakke om advokatene deres.
Wells Fargo har verdens beste advokatfirma som representerer dem,
og de gjør hva som helst for å hjelpe Wells Fargo.
Det fikk jeg lære.
Dette firmaet svartelistet meg
fra å få en jobb.
Jeg kunne ikke forsørge familien min. Hva gjør man da?
Hva gjør man?
Jeg vurderte andre utveier. Så deprimert var jeg.
En kunde kom til meg
og fortalte at han var uføretrygdet.
Han hadde langt fremskreden AIDS.
Han kunne ikke jobbe, han kunne knapt gå og snakke,
og den lille inntekten han fikk,
var knapt nok til å betale for
bolig og mat.
Og han fikk månedlige avgifter fordi trygdeinnskuddet ikke var nok
til å frafalle avgiften på kontoen hans.
Jeg sa til sjefen min: "Hei, dette er...
...en humanitær sak.
Dette er et menneske som kan sulte i hjel
på grunn avde 15 dollarene vi tar fra kontoen hans hver måned.
Han må spise."
Sjefens løsning var
å åpne en sparekonto,
og foreta en automatisk 25 dollar overførsel fra trygden hans hver måned.
Så da ville avgiften for både bruks- og sparekontoen frafalle.
Jeg gikk til kunden. Han var desperat enig.
Fordi han trengte de 15 dollarene.
Noen måneder senere
kom en veldig snill dame inn i filialen.
Hun fortalte meg at broren hennes hadde dødd.
Og at hun ville hente pengene fra sparekontoen hans. Og jeg...
...får papiret, dødsattesten,
og det var kunden jeg hjalp.
Da jeg åpnet kontoen til broren, oppdaget jeg
at trygden hans ikke kom lenger, fordi han var død,
og overføringen på 25 dollar fortsatte fra kontoen hans,
og det
gjorde at brukskontoen hans gikk i minus
og overtrakk både spare- og brukskontoen hans.
Jeg så på dataskjermen, jeg så på
søsteren hans, og jeg visste ikke hva jeg skulle si.
Jeg var vitne til svindel hver dag,
men det var fra andre bankansatte, ikke meg selv.
Og her er jeg og prøver å være en bra fyr,
en som faktisk hjelper andre mennesker,
og så ble jeg lurt til å delta i denne skammelige...
...transaksjonen som jeg fortsatt drømmer om...
...og som fortsatt spiser meg opp innvendig.
Jeg tok min første sovepille.
Etter 15 minutter virket de fortsatt ikke, så jeg tok flere.
Jeg fortsatte å ta sovepiller.
For å få sove...
For jeg ville ikke føle den tomheten.
Jeg vet ikke om jeg ville avslutte livet mitt
eller om jeg bare ville sove.
Jeg var bare...
...dødssliten.
Det var da jeg våknet og innså at noe var galt
med Wells Fargo, ikke med meg.
Det var da jeg bestemte meg for å bli en varsler.
Den første aksjonen var i Minneapolis.
Vi hadde en begjæring signert av 13000 personer,
der vi ba Wells Fargo om
å fjerne salgsmålene og behandle kundene sine mer rettferdig.
Wells Fargo, du kan ikke gjemme deg! Vi kan se din grådige side!
Vi okkuperte hele bygningen,
og vi nektet å dra før Wells Fargo-sjefen kom ut
og tok imot begjæringen.
Og jeg ga den til ham.
Sammen kan vi skape ekte endring. Sammen er vi sterke.
Jeg fortalte historien min foran ham, demonstrantene og de ansatte i filialen.
Vi har ikke Høyesterett på vår side.
Vi har ikke lover på vår side,
men vi har én ting, vårt samhold som fagforening!
Etter aksjonen følte jeg meg så fri.
Jeg følte meg som en annen person.
"Ja! Jeg har fortalt djevelen at han er grusom!"
Dette er folk som ble terrorisert.
De var redde for å få sparken fra jobben som betalte 12-15 dollar i timen.
De hadde ikke noe annet sted å gå.
De trodde de skulle tre inn i en verden
av amerikansk suksess og bli bankfolk.
Og det viste seg ofte å være mer som et fyrrom.
En av rollene mine som byadvokat er å forsvare vanlige folks interesser.
Så jeg leste en artikkel i LA Times av en reporter ved navn Scott Reckard,
som påstod at det foregikk en svindel med gjennomgripelige konsekvenser.
Så vi begynte å gå gjennom de offentlige dokumentene.
Forbrukerrådet hadde en nettside med klager.
Wells Fargo ga meg et kredittkort uten min godkjenning i fjor.
De gjorde om min mindreårige sønns sparekonto til brukskonto.
De ba oss åpne enda en konto...
Uautorisert minibank-kort...
Kredittkort...
Jeg ble oppringt av et inkassobyrå.
Wells Fargo ringte flere ganger daglig.
Avgifter...
De rapporterte til kredittvurderingsbyrået som senket kredittvurderingen min.
De dro ned kredittvurderingen min, for 106 dollar.
Overtrakk kontoen...
Det var søksmål knyttet til oppsigelser av tidligere Wells-ansatte.
Sjefene tvinger deg til å selge kredittkort som folk ikke vil ha.
Jeg har mange tidligere kollegaer som ønsker å avdekke disse metodene.
Informasjonen vi fikk, antydet at det var et stort problem
som gikk utover kunder potensielt over hele USA.
Vi hevder, at i sitt ønske om å vokse,
har Wells Fargo ofte valgt profitt
over sine kunders lovfestede rettigheter.
Wells' svar er kort fortalt:
"Vi gir kundene våre kun produkter og tjenester de har nytte av."
Det var da jeg visste at vi hadde helt rett.
For å si at vi ikke utsteder produkter
som kundene våre ikke vil ha nytte av,
er ikke det samme som å si:
"Vi leverte aldri produkter som de ikke hadde bedt om."
I dagene etter at vi gikk til søksmål,
mottok vi flere tusen e-poster og oppringninger
og brev fra hele landet.
Mine ansatte fortalte meg
at det iblant var tårevåte samtaler
fra tidligere ansatte.
Mange av dem sa nesten det samme.
Og det var: "Familien min trodde at jeg ikke taklet det,
at jeg ikke var bra nok,
og dette gir meg bekreftelse."
Noen av disse selgerne tryglet familie og venner
eller lagde spøkelseskontoer med falske e-postadresser
for å møte disse høye salgskvotene.
Wells Fargo prøvde å flytte saken til nasjonaldomstolen,
de prøvde å hindre den fra i det hele tatt å bli ført.
Før vi løste det, sloss banken med nebb og klør mot denne saken.
Slike advokater, hvis du spør meg,
er verre enn encellede amøber.
Jeg syns selskapet bør kjempe mot søksmålet helt til kyrne kommer hjem.
Etter at vi gikk til søksmål
ble vi kontaktet av forbrukerrådet i Washington
og også av finansdepartementets forvaltningsorgan.
Da de tre etatene sammen kunngjorde vedtaket sitt i denne saken,
fikk det virkelig folk til å vurdere sitt forhold til bankene sine,
ikke bare Wells.
Over en million kontoer åpnet uten kundens viten...
Falske e-postadresser, oppdiktede telefonnummer.
De ble oppfordret til å utnytte
folk som snakker dårlig engelsk, studenter og eldre.
The New Yorker skriver: "To millioner falske kunder." Sant eller usant?
Det er absolutt usant.
Enda en million falske kontoer.
Totalen er nå 3,5 millioner.
Banken betalte 185 millioner dollar i september 2016.
Da var det statsadvokaten i Los Angeles og to banktilsyn.
Det var bare begynnelsen.
185 millioner er småpenger for en bank som Wells Fargo.
Hvis vi ser på bøtene fra før krisen,
betalte Bank of America 16,65 milliarder dollar.
185 millioner er bare en brøkdel av det.
Banken trodde ikke det ville bli et stort problem.
De trodde det ville roe seg.
Dette er et bra sted å jobbe, og et bra sted å bygge en karriere.
Jeg begynte som gjeldsinnkrever for 35 år siden.
INVESTOR
Jeg kan garantere... Vi eier, jeg vet ikke, 30 selskaper.
Jeg kan garantere at det skjer noe galt i nesten alle.
Folk gjør disse dårlige tingene, individer.
Det var ikke aksjonærene.
Og det var ikke banken i seg selv.
Sjefene sa stadig under investeringspresentasjoner:
"Det er bare folk på lavere nivåer. Ingen fare."
Og 5300 ansatte fikk sparken i løpet av fem år i forbindelse med ugjerningene.
Hvis du har over 5000 ansatte
som er villige til å gå over en etisk og juridisk linje,
er problemet da Wells Fargo eller oss mennesker?
Aksjeverdiene gikk ikke mye ned.
De holdt seg faktisk stabile
i ganske lang tid etter at forliket ble gjort kjent.
Dette handlet ikke bare om banken.
Dette var rundt valgtider.
En populistisk demokratisk kongress kan vedta regler som begrenser kryssalg
eller hindrer det helt.
Vi vil gi dere, det amerikanske folk, et gigantisk skattekutt
i julegave.
Og med gigantisk mener jeg gigantisk.
Da Trump ble valgt, styrket det banksektoren.
Mange store selskap kom til å tjene mer penger,
for de kom til å betale mindre i skatt.
Wells Fargo kommer til å bli en av de største mottakerne av skattekuttet.
Det forventes at de får en gevinst på 3,7 milliarder ekstra til sluttresultatet.
Det virker som en god handel, spesielt hvis du er aksjonær.
Mange hundretusen forbrukere er opprørt, men likevel går aksjeprisen opp.
Det viser at ofte
har investorer andre prioriteringer enn forbrukere.
Men sånn er livet.
Før jeg begynte å jobbe i bank, visste jeg ikke at det var en salgsjobb.
Jeg trodde at man, som Andy Griffith, gikk til sin lokale bankkonsulent:
"Hei, Joe. Jeg trenger et lån." "Ok. Hvor mye trenger du?"
Og så fikk du lån.
Jeg jobbet på Beverly Hills boliglånkontor.
Men jeg sa opp i april 2016.
Jeg var ferdig med banken
og å belaste folk for ting de ikke ville betale for.
Jeg gikk også gjennom en skilsmisse. Banken og måten den jobbet på...
Jeg var ferdig, jeg orket ikke mer, så jeg sa opp.
20. SEPTEMBER 2016
I september 2016, samme år,
hentet kongressen Stumpf inn for å bli grillet.
Det var interessant.
Kryssalg handler om å pumpe opp Wells' aksjekurs, ikke sant?
Nei, kryssalg er kort sagt
en måte å fordype forhold på. Vi...
La meg stanse deg. Så du sier nei?
Her er avskriften. Sitat...
"Vi økte kryssalget i banken vår..."
Rekordstore 5,98 produkter per husholdning...
Rekordhøyt kryssalg på 6,1 produkter...
Rekordhøye kryssalg på 6,17 produkter per husholdning...
Før dette var Wells Fargo fortsatt
bankbransjens gullunge.
La oss snakke om Yesenia Guitron.
Du sier: "De ansatte kunne ha sagt fra."
Hun gjorde det.
Og Wells Fargo sparket henne.
Sir... Senator,
jeg er veldig lei for at det skjedde.
Det var ikke det vi ønsker at hadde skjedd.
Kongressfolk var forbannet.
Aksjekursen i denne perioden økte med rundt 30 dollar.
Det betyr over 200 millioner i gevinst.
Til kun deg personlig.
Man hørte Cramer på CSNBC eller hva som helst...
"Konsernsjef forsvarer bankkulturen og skylder på dårlige ansatte."
Du skylder ikke på dårlige... Du er sjefstreneren!
Du fortalte meg at du er Vince Lombardi.
Lombardi klandret ikke spillerne.
Han var skuffet og opprørt.
Jeg tenkte: "Greit,
nå ser dere hvordan banken egentlig er."
WELLS FARGO, SLIK SER MANIPULERT ØKONOMI UT
Da jeg så reaksjonene...
"Ok, det er på tide å fortelle min historie."
MITT NAVN ER FRANK CHAVEZ
Jeg mente lånetakerne hadde betalt mye penger de ikke skulle ha betalt.
Så jeg skrev til Kongressen.
Samtidig sendte jeg det
til et par gravejournalister som jeg håpet ville sjekke det ut.
Og én gjorde det, så...
Til slutt fikk de en bot på en milliard dollar.
Fastrentesperre-avgift belastes
når en lånetaker ikke fullfører papirarbeidet i tide.
Wells Fargo betaler tilbake avgiften til kunder hvis forsinkelse var bankens feil.
John Stumpf trakk seg, teknisk sett. Han fikk ikke sparken.
Konsernsjef John Stumpf sier opp...
I løpet av hans ni år som konsernsjef,
økte markedsverdien til Wells Fargo med 110 milliarder dollar.
Nesten doblet.
Han forlater selskapet med en fallskjerm på nesten 130 millioner.
Bankstyret skal kreve tilbake
28 millioner til fra tidligere konsernsjef John Stumpf.
Tror du at han visste?
Jeg vet ikke.
Det er det store spørsmålet. Jeg vet ikke, men jeg kan si dette.
Å ikke vite er ikke en unnskyldning.
Det er ingen unnskyldning. Han er konsernsjef.
Han driver et selskap og får betalt millioner for å vite.
Jeg leverte to begjæringer til Wells Fargos hovedkvarter
i Minneapolis og Los Angeles...
- ...i 2015 - Hva sa de?
Vi ble totalt ignorert av Wells Fargo!
Driftsdirektør Timothy Sloan tar over.
Vi gjør fremskritt. Jeg er sikker på at vi er på rett vei.
Timothy Sloan, som tok over etter John Stumpf,
lovte å snu hver stein,
og virkelig prøve å løse problemene i banken.
Vi fornyer vår forpliktelse til deg.
Noen sier at du var på åstedet.
Du har vært i selskapet lenge.
Visste du det ikke, burde du gjort det.
Hvorfor syns du at du bør lede selskapet?
Jeg forstår at du spør.
Jeg trodde at det var over.
Men sommeren 2017 rapporterte mediene om
at Wells Fargo også hadde feilaktig belastet visse billånskunder.
SALG
Jeg hørte snakk om at Wells Fargo
ikke behandlet kunder med små bedrifter rettferdig.
BILLÅN
FORMUESFORVALTNING
Det var også noe galt med bankens valutaavdeling.
Feilaktige gebyrer til bedriftskunder.
Og så eksploderer formuesforvaltningen.
Så langt har Wells Fargo betalt over 4 milliarder i oppgjør.
Men banken tjener cirka 20 milliarder i året.
Aksjeverdien sank til slutt,
da den amerikanske statsbanken annonserte en straff uten sidestykke
som begrenset Wells Fargos størrelse.
Nå vet vi selvsagt at mye av styrken fra kryssalget
enten var rovgrisk eller direkte bedragersk.
Investorene elsketWells Fargo for deres maktmisbruk.
Vi forstod det bare ikke.
Det er bare en bank.
Det fins millioner av dem der ute, mange er både billigere og bedre.
Wells Fargo var en pålitelig bank med kjempegodt rykte.
Helt til... vi mistet det.
Det er tre ting du må gjøre når en krise oppstår.
Vi vet hva tillit er verdt.
Bekreft forbrukernes bekymring.
Fikse det som gikk galt, og gjøre opp for oss.
Du må handle.
Avvikle produktsalgsmål for filialansatte.
Og du må kontrollere fortellingen.
Det er en ny dag.
Men den minner om vår første dag.
Jeg ville gitt de beklagelses-reklamene
en ganske god karakter.
Etablert i 1852.
Gjenopprettet i 2018.
Og det er det fine med USA. Alle elsker en comeback.
Det skjer gang på gang.
Jeg tror ikke det fins noe eller noen som ikke kan tilgis.
Jeg likte å jobbe der,
spesielt på grunn av de jeg jobbet med.
Nesten alle var virkelig fremragende individer,
flinke i jobben og interessante mennesker.
Dessverre ble vi en del av en maskin som ikke var så bra.
Det er et spørsmål om tillit.
Hvis jeg som forbruker...
Jeg må kunne stole på banken min.
Jeg legger sparepengene mine, ofte alt jeg har,
i bankens hender.
Det er snakk om personvernsbrudd, samtykkebrudd...
Ja, du burde være rasende.
Selv om det kun kostet deg ett øre, bør du være rasende.
Du åpnet ikke de kontoene. Du ba ikke om dem. Det er din rett.
De har gjort skade, mye skade.
Ingen burde åpne en konto på dine vegne
uten din underskrift, uten ditt samtykke.
Og de lot som det var til hjelp for deg.
"Ikke tenk på det."
Du stoler på dem, for de er så pent kledd,
de sitter bak et skrivebord, og du stoler på at de er eksperter,
og du stoler på at rådene de gir deg, er til ditt beste.
Selvfølgelig føler jeg skyld. Jeg representerte selskapet.
Dette var kundene mine. De stolte på meg.
Og når den tilliten blir sveket,
er det min feil også.
Å se folk slite…
Det er noe jeg har levd med mesteparten av livet.
Men...
Dette var annerledes.
Jeg var en del av institusjonen som fikk dem til å slite.
Det var noe annet enn flyktningleirer,
det var annerledes enn å leve i en borgerkrig.
På Wells Fargo var jeg...
...en del av den råtne institusjonen.
Jeg var en av grunnene til at de slet.
Jeg tror alle var ansvarlige.
Altså...
Jeg vet ikke. Jeg tror man blir redd for å miste levebrødet.
Jeg tar ansvar for det.
Det er en av grunnene til at jeg gjør dette.
Som en slags måte å straffe meg selv på.
En slags botsøvelse, i mangel på et bedre ord.
Jeg bekymrer meg for at de skal avsløre hvem jeg er.
Vil det samme skje igjen?
Ja, jeg er bekymret for slike ting.
Men rett er rett.
Wells er bare toppen av isfjellet.
Nå jobber jeg for et selskap
som får Wells Fargo til å se ut som Glinda den gode heksa.
12. MARS 2019
I dag deltar vi på høringen av Tim Sloan.
Han skal vitne foran Finanskomiteen.
Vi skal gi ham en underskriftskampanje med mer enn 11000 signaturer
der vi ber Wells Fargo
om å behandle kunder og ansatte bedre,
slutte å investere i rørledninger, private fengsler,
om å gjøre det rette.
Jeg vil aldri klandre de ansatte for det de gjorde.
Jeg klandrer Wells Fargo aksjeselskap og dets konsernsjefer.
Wells Fargo fikk 3,7 milliarder
fra Trumps skattekutt, og så snudde de seg
og kunngjorde at de skulle sparke 26500 av sine ansatte.
Tjueto milliarder i fortjeneste,
atten milliarder i tilbakekjøp av egne aksjer i 2018.
Det er ikke å investere i ansatte, selskapet og lokalsamfunnet.
Historien gjentar seg i Amerikas storkonserner igjen og igjen.
Dette er på mange måter en perfekt storm.
Det gikk utover de ansatte. Det gikk utover forbrukerne.
Og vi så lite anger fra dem som stod bak.
Det er åpenbart at å oppløse en så stor bank
med en slik kultur, er eneste måte å gjøre det på.
Vi har fortsatt høye mål som skader ansatte og forbrukere.
Jeg tjener mindre nå enn da jeg begynte for seks år siden
grunnet uoppnåelige måleparameter
og endringer i vårt månedlige insentiv.
Mr. Sloan.
Dette er signert av 15000 personer og ber deg møte fagforeningen vår
slik du lovte i fjor på møtet vårt i Florida.
Ok? Jeg er Kilian.
- Tidligere ansatt. - Jeg jobber der.
- Bra. Tim Sloan. Hyggelig. - I like måte.
Takk for at du ikke tok meg i hånden.
Veldig typisk Tim Sloan og Wells Fargo.
Mr. Sloan, reis deg og løft din høyre hånd.
Folk spør hvorfor jeg gjorde det.
Hvorfor jeg fortsatte. Ville det ikke vært lettere å slutte?
Jeg tror bare at jeg tenkte
at de tok feil, og jeg hadde rett.
I den tiden du har vært der,
i rollene du har hatt,
har du ikke klart å holde Wells Fargo unna trøbbel.
Dere får stadig bøter.
Hvorfor skal Wells Fargo få fortsette å være så stort som det er?
Burde det gjøres mindre, eller hva annet kan man gjøre?
Jeg tror at Wells Fargo betjener
våre 70 millioner kunder, én av tre amerikanske husholdninger,
på en veldig effektiv måte.
Denne mannen var elsket på Wells Fargo.
Jeg snakket med ham.
Han virket rettferdig. Upartisk. Jeg trodde han var en bra fyr.
Jeg tror ikke han har en sjanse til å fikse dette.
Du gikk fra "fremragende" til "må forbedres".
- Det var fordi... - En dobbel nedgradering.
- Det stemmer. - Var ikke det riktig?
- Jeg syns ikke det. - Da forstår du ikke dette.
Vil vi få se flere overskrifter?
Vil det bli nok en høring om dette?
- Jeg kan ikke love deg perfeksjon. - Nei vel.
Men det jeg kan love deg, er at jeg tror...
Det stemmer at mange aldri havnet i fengsel for finanskrisen.
Og hittil har ingen havnet i fengsel for Wells Fargo.
Men det har pågått en kriminal- etterforskning i over to år nå.
Og hver gang det foregår noe muffens hos Wells Fargo,
vokser etterforskningen i omfang.
Det betyr at det vil ta enda lenger tid
å finne ut hva som gikk galt og hvordan man skal klassifisere det.
Jeg kan ikke forstå hvorfor og hvordan
hvert eneste datterselskap av Wells Fargo
har drevet med svindelaktiviteter
med mindre det kom fra toppen.
Når ansatte sier fra,
lytt til dem.
For de er de ekte vitnene.
Det er min jobb som konsernsjef å sørge for at ting endrer seg,
og det gjør de.
Jobben din er livet ditt her i USA.
Og når en arbeider ofrer karrieren sin for å si fra,
gjør de det ikke bare for seg selv. De gjør det for oss alle.
Jeg tror neppe det bare er én bank.
Fremfor alt er Wells Fargo forpliktet til å gjøre opp for seg overfor kundene
og å vinne tilbake folks tillit.
Vi har en jobb foran oss, og det er en kontinuerlig forpliktelse
av alle Wells Fargos260000 ansatte,
meg, først av alt.
To uker senere trakk Tim Sloan seg.
I 2015 avviste retten Yesenias anke.
Sjefen hennes jobber fortsatt for Wells.
Kilian har begynt en ny karriere innen kjemi- og miljøteknikk.
Han er fortsatt aktiv i fagforeningen for bankansatte.
Etter å ha forlatt Wells Fargo, ringte "Peter" sine ansatte for å beklage.
Franks brev førte til 98 millioner i tilbakebetalinger til 110000 kunder.
Michael Feuer ble gjenvalgt som byadvokat i 2017.
I løpet av fem år skrev Emily 236 historier om Wells Fargo.
Hun ble forflyttet i 2019.
Det fremkalte jubel på en Wells bedriftsevent.
I 2020 fikk John Stumpf 17,5 millioner dollar i bot
og ble utestengt fra bankbransjen på livstid.
Takk for at du kom. Så du forresten postvognen?
Ja, det tror jeg alle gjorde.
Tekst: Elin Wikstrøm